Den brysomme mannen

Den brysomme mannen er en norsk mysteriefilm og fantasy-komedie fra 2006, regissert av Jens Lien. Filmen er basert på et hørespill med samme navn skrevet av Per H. V. Schreiner og sendt på NRK Radioteatret i 2004. Schreiner har også skrevet manus til filmen. Filmens hovedrolle spilles av Trond Fausa Aurvåg. Filmen vant tre priser under Amandaprisen 2006, fire priser under Kanonprisen 2006 og har vunnet en rekke internasjonale priser.

Handling 
Filmen begynner på metro hvor en enslig mann ser et elskende par klinende grovt men mekanisk. Så skritter den mannen akkurat under toget. Plutselig forsvinner metroen og blir alt det følgende bringer som spredt ute i et øde ørkenliknende landskap. Og vi ser en liten stasjon. Så ankommer en buss denne stasjonen og den eneste passasjeren stiger av bussen. Det er Andreas Ramsfjell. Han ser seg forvirret rundt og vet ikke hvor han er havnet. Like etter kommer en bil kjørende og Andreas blir kjørt til nærmeste by. Heller ikke her kjenner han seg igjen og han legger fort merke til hvor ryddig og velorganisert alt er i denne byen. Men han kan ikke huske hvor han kommer fra og alt virker bare veldig ukjent. Som av seg selv kommer han til en arbeidsplass med eget kontor og kolleger som er påfallende hyggelige. Etter jobb studerer han byen og legger merke til at det finnes verken barn eller gamle mennesker i denne byen. Alt han ser er travle grunne apatiske karrieremennesker som farter hit og dit. Igjen som av seg selv havner Andreas i en fremmed moderne bolig. Der møter han Anne Britt. Hun er hans kone, men Andreas har aldri sett henne før. De to får ikke så mye å snakke om rundt middagsbordet og det meste går på interiør og innredning. På arbeidsplassen går dagene uten at Andreas får mer klarhet i hvor han er kommet og hvorfor han er her. Og byen virker mer og mer monoton, uten følelser, lidenskap og galskap. Så en dag blir han vitne til et selvmord. Andreas forventer sterke reaksjoner fra omgivelsene, men ingen reagerer på det som har skjedd. Og like etterpå dukker det opp to menn i en bil. De plukker opp den døde og forsvinner i samme bil som om ingenting har skjedd. Etter dette begynner Andreas å bli mer og mer rådvill. Han blir desperat etter å finne ut hva det er med denne byen, dette livet... Han vil rømme, men det viser seg å bli mye vanskeligere enn han hadde trodd. Så kommer han tilfeldigvis i snakk med en mann ute på byen, Hugo. Han virker like forvirret og desillusjonert som Andreas, men det er noe med denne mannen som får Andreas til å forstå at Hugo kanskje vet noe mer enn ham selv. Andreas følger etter Hugo og finner ut hvor han bor. Tilslutt går Hugo med på å fortelle Andreas sin hemmelighet. Nede i kjelleren, gjennom et lite hull i veggen strømmer det deilige lukter og vakre lyder fra en kjøkken i en helt annen verden. Andreas ser nå en mulighet til å rømme og sammen med Hugo vil han grave seg fram gjennom hullet i veggen til den andre siden. De må være forsiktige og ikke lage mye bråk. Hullet i veggen blir større og større, men så blir de oppdaget og avslørt.

Om filmen 
Filmen er innspilt på Island og i Oslo.

Mottakelse 
Den ble vist under Kritikeruken under Filmfestivalen i Cannes. Der ble filmen tildelt Prix Acid. Filmen vant tre priser under Amandaprisen 2006: beste regi (Jens Lien), beste mannlige skuespiller (Trond Fausa Aurvåg) og for beste filmmanus (Per H. V. Schreiner). I tillegg var den nominert i klassene årets norske kinofilm og beste birolle (Petronella Barker). Under Kanonprisen 2006 vant den fire priser: beste hovedrolle (Trond Fausa Aurvåg), beste manus (Per H. V. Schreiner), beste foto (John Christian Rosenlund) og beste nyskaper (scenograf  og fotograf John Christian Rosenlund) og var nominert i ytterligere fire klasser. Filmen har i tillegg vunnet en rekke internasjonale priser og ble nominert til Nordisk råds filmpris.

I rollene 

 Trond Fausa Aurvaag – Andreas
 Petronella Barker – Anne Britt
 Per Schaaning – Hugo
 Birgitte Larsen – Ingeborg
 Johannes Joner – Håvard
 Ellen Horn – Trulsen
 Anders T. Andersen – Harald
 Sigve Bøe – Liten mann
 Hanne Lindbæk – Vigdis
 Ivar Lykke – Kollega 1
 Jan Tore Abrahamsen – Vaktmester
 Tanja Dahlø – Kollega 2
 Hanne Dieserud – Azurkvinnen
 Dag Håvard Engebråten – Forvalter 4
 Jan Egil Engnes – Forvalter 3

 Benny Glaerum – Forvalter 2
 Kirsten Grimstad – Nabo 2
 Mette K. Haugen – Kyssende jente
 Svanur Ivarsson – Bussjåfør
 Bjørn Jenseg – Eldre mann
 Anders Kartomten – Nabo 1
 Johns Kristensen – Mann pâ do
 Aldun G. Magnaes – Gutt som kliner
 Gard Petersen – Forvalter 1
 Severin Roald – Ingeborgs nye mann
 Jørgen Storm Rosenberg – Mann pâ perrong
 Jo Strømgren – Spiddet mann
 Per-Kaare Svendsen – Anne Britts nye mann
 Annette Teilstad – Forvarelsesdame
 Sverre Tofte – Mann som likner på Andreas

Priser 

 Amandaprisen 2006, Norge
 Beste mannlige skuespiller: Trond Fausa Aurvaag
 Beste regi: Jens Lien
 Beste filmmanuskript: Per H. V. Schreiner
 Nominert til årets norske kinofilm
 Nominert til beste birolle: Petronella Barker
 Filmfestivalen i Cannes 2006, Frankrike
 ACID Award: Jens Lien
 Hamptons International Film Festival 2006, USA
 Cinematography Award: John Christian Rosenlund
 Golden Starfish Award – Best Film: Jens Lien
 Montréal Festival of New Cinema 2006, Canada
 Quebec Film Critics Award: Jens Lien
 Special Mention: Jens Lien
 Neuchâtel International Fantasy Film Festival 2006, Sveits
 Grand Prize of European Fantasy Film in Gold: Jens Lien
 Narcisse Award – Best Film: Jens Lien
 Best International Film: Jens Lien
 Riga International Film Forum 'Arsenals' 2006, Latvia
 FIPRESCI Prize: Jens Lien
 Sitges – Catalonian International Film Festival 2006, Spania
 Best Production Design: 
 Nominert til Best Film: Jens Lien
 Nordisk råds filmpris 2006, Norden
 Nominert Nordisk råds filmpris

 Kanonprisen 2006, Norge
 Beste hovedrolle: Trond Fausa Aurvåg
 Beste manus: Per H. V. Schreiner
 Beste foto: John Christian Rosenlund
 Beste nyskaper: scenograf  og fotograf John Christian Rosenlund
 Nominert til beste regi: Jens Lien
 Nominert til beste produsent: Jørgen Storm Rosenberg
 Nominert til beste klipp: 
 Nominert til beste lyd: Christian Schaanning
 Filmkritikerprisen 2006, Norge
 Filmkritikerprisen: Jens Lien
 Cinequest San Jose Film Festival 2007, USA
 Maverick Spirit Award: Jens Lien
 Edda Awards 2007, Island
 Nominert til  Best Film (Bíómynd ársins)
 Fantasporto 2007, Portugal
 International Fantasy Film Award – Special Mention: Jens Lien
 Gérardmer Film Festival 2007, Frankrike
 Grand Prize: Jens Lien
 International Critics Award: Jens Lien
 SCI FI Jury Award: Jens Lien
 Youth Jury Grand Prize: Jens Lien
 Göteborg Film Festival 2007, Sverige
 FIPRESCI Prize: Jens Lien

Referanser

Eksterne lenker 
 
 Anmeldelse i NRK P3s Filmpolitiet

Filmer fra 2006
Norske filmer fra 2000-årene
Norske dramakomedier
Norske mysteryfilmer
Norske thrillerfilmer
Norske fantasyfilmer
Ibsenprisen
Norskspråklige filmer
Amandaprisen 2006
Filmer med vinnere av Kanonprisen